 Saleebaan Ciise Axmed Xaglo-toosiye, ayaa ka qaybgalay xaflad lagu qabtay magaalada Ceerigaabo ee Gobolka Sanaag oo lagaga dhawaaqay daahfurka adeegsiga lacagta ee moobilka e-Dahab ee shirkadda Dahabshiil soo kordhisay, iyadoo ku wehelinayeen Badhasaabka Gobolka Maxamuud Saleebaan Ramaax, Maayarka Degmada Ceerigaabo iyo masuuliyiinta heer gobol iyo degmo, boqorro, salaadiin, madaxda shirkaddaha Dahabshiil Group ee Sanaag iyo dadweyne ka kala socday qaybaha bulshada lagu martiqaaday, halkaasi oo si gacmo furan ah loogu soo dhaweeyey adeegga e-Dahab, looguna duceeyey. 